ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓካይም ሓደ ሰብ ዳግም ካብ ኤችኣይቪ ተፈዊሱ ኢሎም 11 መጋቢት 2020 ምንጪ ስእሊ, Andrew Testa/New York Times/Redux/eyevine መግለጺ ስእሊ, ኣዳም ካስቲሌጆ "ኣምባሳደር ተስፋ" ክኸውን ይደሊ ዶኳትር፡ ሓደ ኢንግሊዛዊ ሰብኣይ ካብ ኤችኣይቪ ኤድስ ከም ዝድሓነን ኣብ ዓለም ካልኣይ ካብዚ ቫይረስ ነጻ ምኻኑን ይገልጹ። ኣዳም ካስቲሌጆ፡ ሕክምና ጸረ ኤችኣይቪ ምውሳድ ደው ካብ ዘብል ልዕሊ 30 ኣዋርሕ ገይሩ'ሎ። ንሱ ብመድሓኒት ኤችኣይቪ ዘይኮነ መንሽሮ ንምክልኻል ብዝወስዶ ሕክምና ጉንዲ ዋህዮ እዩ ክፍወስ ክኢሉ ይብል መጽሄት ላንሴት ኤችኣይቪ። ለገስቲ እቶም ጉንዲ ዋህዮታት፡ ኣዳም ኤችኣይቪ ክከላኸለሉ ዝኽእል ዝህቦም ልሙድ ዘይኮነ ዘርኢ ዘለዎም እዮም ተባሂሉ። ኣብ 2011 "ሕሙም በርሊን" ብዝብል መጸውዒ ዝፍለጥ ቲሞቲ ብራውን ዝተብሃለ ሰብ፡ ተመሳሳሊ ሕክምና ንሰለስተ ዓመትን መንፈቕን ምስ ወሰደ ካብ ኤች ኣይቪ ናጻ ዝኾነ ፈላማይ ሰብ'ዩ። ተስፋ ዝተገብረሉ ክታበት ኤችኣይቪ ኣይሰመረን ኩሊት ዝለገሰት ፈላሚት ተጠቃዒት ኤችኣይቪ 'ኣደይ ኤችኣይቪ ከምዘለኒ ከይነገረትኒ ሞይታ' እዚ ዓይነት ሕክምና እንታይ'ዩ?
